techiaith/cofnodycynulliad_en-cy huggingface dataset:
English: I'm not the first to ask these questions, of course, but it is important that we do look for new ways of reaching out to young people, and to do that consistently. The Welsh Youth Parliament did excellent work in this area, we have to say, a year ago, in their report 'Let's talk about mental health'. Only half of the parents or guardians who responded said that they were confident in terms of who to refer a young person to. Thirty-seven young people said that they'd had to wait between a month and a year to have support. The Mind charity also published a very important report after the first months of the pandemic back in June last year, if I remember rightly, looking at how the pandemic was affecting mental health, and that found that two thirds of young people said that their mental health had deteriorated during the pandemic. That's a statistic that shouldn't surprise any of us. We know how much stress the pandemic has imposed on people.
Welsh: Dwi ddim y cyntaf i ofyn cwestiynau fel hyn, wrth gwrs, ond mae hi'n bwysig ein bod ni'n chwilio am ffyrdd newydd o estyn allan at bobl, ac i wneud hynny'n gyson, hefyd. Mi wnaeth Senedd Ieuenctid Cymru waith rhagorol yn y maes yma, rhaid dweud, flwyddyn yn ôl yn eu hadroddiad nhw, 'Gadewch i ni siarad am iechyd meddwl'. Dim ond hanner y rhieni neu'r gwarcheidwaid a wnaeth ymateb ddywedodd eu bod nhw'n hyderus at bwy i gyfeirio plentyn, neu berson ifanc. Mi oedd 37 o bobl ifanc yn dweud eu bod nhw wedi gorfod aros rhwng mis a blwyddyn i gael help. Mi wnaeth elusen Mind hefyd gyhoeddi adroddiad pwysig iawn, hynny ar ôl misoedd cyntaf y pandemig, nôl ym mis Mehefin y llynedd, os dwi'n cofio'n iawn, yn edrych ar sut roedd y pandemig yn effeithio ar iechyd meddwl, a hwnnw'n canfod bod dwy ran o dair o bobl ifanc yn dweud bod eu hiechyd meddwl nhw wedi gwaethygu yn ystod y pandemig - ystadegyn sydd ddim yn dod fel syndod i ni o gwbl. Rydyn ni'n gwybod faint o straen mae'r pandemig wedi rhoi ar bobl.
English: I want to close with the words of the young man who prompted today's debate and prompted the questionnaire that is being launched by me today. Here are Gareth's words: 'My experience of having support from my GP was excellent, but unfortunately this isn't the same for everyone throughout Wales. There are cases where people have been turned away from having support and that's not acceptable when someone has fostered the confidence and admitted that they need support.' 'It's vital to me', said Gareth, 'to see a Wales that's open, where support is available to anyone who needs it, by ensuring early access to experts and creating a safe space for somebody to be able to talk openly without fear.' In words, in video, through artwork or through song, or simply by filling in a questionnaire, people can respond to this in any way that they like, but I do hope that through this we can help the Government to be able to hear their voices. The questionnaire is available on my Instagram, Facebook and Twitter - the usual platforms. I hope that many of my fellow Members will be willing to share it, as well as other organisations working in mental health and with young people. I'm confident that the Minister will listen. Helping the Government is the aim here. After all, helping our young people to find their voice and helping them to face mental health challenges is an initiative that we should all agree on.
Welsh: Dwi am gloi efo geiriau'r dyn ifanc yna wnaeth ysgogi'r ddadl heddiw, ac ysgogi'r holiadur yma sy'n cael ei lansio gen i heddiw. Dyma chi eiriau Gareth: 'Mi roedd fy mhrofiad i o dderbyn cymorth gan fy meddyg teulu yn arbennig o dda ond, yn anffodus, dydy hyn ddim yr un fath i bawb drwy Gymru gyfan. Mae yna achosion lle mae pobl wedi cael eu troi i ffwrdd o dderbyn cymorth, a dydy hynny ddim yn dderbyniol pan fo rhywun wedi magu'r hyder a chyfaddef eu bod nhw angen cymorth.' 'Mae'n hanfodol bwysig i mi', meddai Gareth, 'i weld Cymru agored lle mae cymorth ar gael i unrhyw un sydd ei angen, a hynny drwy sicrhau mynediad cynnar at arbenigwyr a chreu safle saff i rywun allu siarad yn agored heb ofn'. Mewn geiriau, mewn fideo, drwy ddarn o gelf, drwy gân, neu'n syml iawn, drwy lenwi holiadur, mi gaiff pobl ymateb i hyn mewn unrhyw ffordd leician nhw, ond dwi yn gobeithio y gallwn ni drwy hyn helpu'r Llywodraeth i allu clywed eu llais nhw. Mae'r holiadur ar fy mhlatfformau Instagram a Facebook a Twitter i - y llwyfannau arferol. Dwi'n gobeithio bydd nifer o fy nghyd-Aelodau fi yn fan hyn yn barod i'w rannu o hefyd, ynghyd â nifer o sefydliadau sy'n gweithio ym maes iechyd meddwl ac efo pobl ifanc. A dwi'n hyderus y bydd y Gweinidog yn gwrando, a helpu'r Llywodraeth ydy'r nod yn fan hyn. Wedi'r cyfan, mae helpu ein pobl ifanc ni i ffeindio eu llais a'u helpu nhw i wynebu heriau iechyd meddwl yn fenter y dylem ni i gyd allu bod yn gwbl gytûn arni hi.
English: Thank you very much, acting Presiding Officer, and thank you very much to Rhun for bringing this very important topic to the Chamber today. The words of Gareth are echoed by the young people of Dwyfor Meirionnydd, I can tell you that. It's been a privilege for me to visit centres and to speak to people across Dwyfor Meirionnydd since my election. But, in speaking to homelessness charities, for example, job-finding organisations and other public bodies, there are two specific themes that have emerged time and time again, and those are interlinked, namely, the mental health of young people and access to transport and services. According to the feedback of young people to consultations in Gwynedd, they state clearly that it's the lack of availability of services in rural communities and the lack of access to the services that are available because of transport problems that are the main challenges facing them. This problem therefore means that many young people see their mental health deteriorating. I would therefore, in your response, Minister, like to hear how you will work with other Ministers in Government in order to ensure that these services are available locally, nearby in people's communities, and there is better connectivity between communities in order to ensure that people can travel to those services that we already have. Thank you very much.
Welsh: Diolch, Llywydd dros dro. Diolch yn fawr iawn i Rhun am ddod â'r pwnc hynod o bwysig yma ymlaen heddiw yma. Mae geiriau Gareth yn cael eu hatseinio gan bobl ifanc yn Nwyfor Meirionnydd, dwi'n gallu dweud hynny wrtho fo. Mae wedi bod yn fraint i fi gael ymweld â sefydliadau a chanolfannau, a siarad gyda phobl ar hyd a lled Dwyfor Meirionnydd ers cael fy ethol. Ond, wrth siarad efo elusennau digartrefedd, er enghraifft, sefydliadau canfod swyddi a chyrff cyhoeddus eraill, mae yna ddwy thema benodol wedi codi fyny dro ar ôl tro, a'r ddwy honno yn cydblethu, sef iechyd meddwl pobl ifanc a mynediad i drafnidiaeth a gwasanaethau. Yn ôl adborth pobl ifanc i ymgynghoriadau yng Ngwynedd, maen nhw'n dweud yn glir mai diffyg argaeledd gwasanaethau mewn cymunedau gwledig, a diffyg mynediad at y gwasanaethau sydd ar gael oherwydd problem trafnidiaeth, ydy'r heriau mwyaf sydd yn eu hwynebu nhw. Mae'r diffyg yma felly'n golygu fod nifer fawr o bobl ifanc yn gweld eu hiechyd meddwl felly yn gwaethygu. Hoffwn felly yn eich ymateb, Weinidog, glywed sut fyddwch chi yn cydweithio efo Gweinidogion eraill yn eich Llywodraeth er mwyn sicrhau bod y gwasanaethau ar gael yn lleol ac yn agos i bobl yn eu cymunedau, a bod yna well cysylltedd rhwng cymunedau er mwyn sicrhau bod pobl yn medru teithio at y gwasanaethau sydd gennym ni yn barod. Diolch yn fawr iawn i chi.
English: Thank you, acting Presiding Officer. Thank you for the opportunity to speak this evening, and thank you, Rhun, for bringing this topic before us. I've had a discussion recently with Tom Davies from the Children's Society, and during that meeting he explained a little about the work that they do and the good work that's being done in this area, and the work done to support young people's mental health. He also hoped that the Welsh Government would consider some recommendations.
Welsh: Diolch, Llywydd dros dro. Diolch am gael siarad heno, a diolch iti, Rhun, am ddod â'r pwnc yma gerbron. Dwi wedi cael trafodaeth yn ddiweddar gyda Tom Davies o'r Children's Society, ac yn ystod y cyfarfod fe esboniodd o ychydig am y gwaith da maen nhw'n ei wneud a'r gwaith da sy'n cael ei wneud yn y maes yma, a'r gwaith sy'n cael ei wneud i gefnogi iechyd meddwl pobl ifanc. Roedd hefyd yn gobeithio y byddai Llywodraeth Cymru yn ystyried rhai argymhellion.
English: One of these was that the Children's Society recommend that Welsh Government complements its plan for better mental health support in schools through in-reach work from health services, with a strong and consistent community-based offer for those young people, up to the age of 25, who may prefer to receive support outside of education. Community-based support can be delivered through open-access hubs, which are designed to offer easy-to-access, drop-in support on a self-referral basis for young people with emotional health and well-being needs.
Welsh: Un o'r rhain yw bod Cymdeithas y Plant yn argymell y dylai Llywodraeth Cymru gynnwys gwaith mewngymorth gan wasanaethau iechyd i ategu ei chynllun ar gyfer gwell cefnogaeth iechyd meddwl mewn ysgolion, gyda chynnig cryf a chyson yn y gymuned i bobl ifanc, hyd at 25 oed, y gallai fod yn well ganddynt gael cefnogaeth y tu allan i addysg. Gellir darparu cefnogaeth yn y gymuned drwy hybiau mynediad agored, wedi'u cynllunio i gynnig cefnogaeth galw heibio, hawdd ei chyrchu ar sail hunanatgyfeirio i bobl ifanc sydd ag anghenion iechyd emosiynol a llesiant.
English: I'm not going to presume what the responses of the young people will be to this exciting new questionnaire launched by Rhun this evening, but I would encourage young people to participate. However, I would like to know whether the Government will consider the recommendations of the Children's Society as one way in which we can help to listen to young people and to support those young people.
Welsh: Nid wyf am ragdybio beth fydd ymatebion y bobl ifanc yn yr arolwg newydd, cyffrous hwn mae Rhun yn ei gychwyn heno, ond byddwn yn annog pobl ifanc i gymryd rhan. Fodd bynnag, hoffwn wybod a fydd y Llywodraeth yn ystyried argymhelliad Cymdeithas y Plant fel un rhan o'r ffordd y gallwn helpu i wrando ar bobl ifanc a'u cefnogi.
English: Diolch, acting Presiding Officer. I'll extend my thanks to Rhun for giving me this opportunity to talk this evening, but I think more importantly we should extend our thanks to Gareth, the young person who's brought this to you, because the bravery of Gareth to introduce this topic to you and bring it to our Senedd is certainly one that needs commending. Members will know I do have concerns that mental health services in their entirety are not all they should be. I think it's often said that mental health services should have parity with physical health services, but I want us to start walking that walk now. Now, if services for young people are to get better, and I agree with a lot of what's been said already this evening, I would make the one comment: we have to hear more from front-line providers, from young people themselves, both those who are accessing the services and those who might not have yet, and may never need to. I think we need to hear off them also, and that goes to both the Government, us as individual Members, and perhaps our colleagues in the health committee, and it was great to see Jayne Bryant take interest in today's debate as the Chair of the children and young people's committee. Because I think it's the front-line providers, and, importantly, the young people who may need those services - that's who we need to listen to. I look forward to sharing Rhun's surveys, with Gareth's help with that, and I'd just urge the Minister to reflect on that, about what the Welsh Government can do to listen to those voices as well. Diolch.
Welsh: Diolch, Lywydd dros dro. Hoffwn ddiolch i Rhun am roi'r cyfle hwn imi siarad heno, ond yn bwysicach, credaf y dylem ddiolch i Gareth, yr unigolyn ifanc sydd wedi rhannu hyn gyda chi, oherwydd yn sicr mae angen canmol dewrder Gareth am gyflwyno'r pwnc hwn i chi ac i'n Senedd. Bydd yr Aelodau'n gwybod bod gennyf bryderon nad yw gwasanaethau iechyd meddwl yn gyffredinol yn cyrraedd y safon y dylent ei chyrraedd. Rwy'n credu y dywedir yn aml y dylai gwasanaethau iechyd meddwl fod yn gydradd â'r gwasanaethau iechyd corfforol, ond rwyf eisiau inni ddechrau gweithredu'r meddylfryd hwnnw yn awr. Nawr, os yw gwasanaethau ar gyfer pobl ifanc yn mynd i wella, ac rwy'n cytuno â llawer o'r hyn a ddywedwyd eisoes heno, byddwn yn gwneud un sylw: mae'n rhaid inni glywed mwy gan ddarparwyr rheng flaen, gan bobl ifanc eu hunain, y rhai sy'n defnyddio'r gwasanaethau a'r rhai nad ydynt wedi'u defnyddio hyd yma o bosibl, ac na fydd angen iddynt wneud hynny byth efallai. Rwy'n credu bod angen inni glywed ganddynt hwy hefyd, ac mae a wnelo hynny â'r Llywodraeth, ni fel Aelodau unigol, a'n cyd-Aelodau yn y pwyllgor iechyd efallai, ac roedd yn wych gweld Jayne Bryant yn dangos diddordeb yn y ddadl heddiw fel Cadeirydd y pwyllgor plant a phobl ifanc. Yn fy marn i, y darparwyr rheng flaen, ac yn bwysig iawn, y bobl ifanc a allai fod angen y gwasanaethau hynny - dyna pwy y mae angen inni wrando arnynt. Edrychaf ymlaen at rannu arolygon Rhun, gyda chymorth Gareth gyda hynny, a hoffwn annog y Gweinidog i fyfyrio ar hynny, a'r hyn y gall Llywodraeth Cymru ei wneud i wrando ar y lleisiau hynny hefyd. Diolch.
English: Thank you, everyone, and that brings today's proceedings to a close.
Welsh: Diolch i bawb, a daw hynny â thrafodion heddiw i ben.
English: Thank you very much. A question in Welsh, if I may. Under what circumstances would the Welsh Government consider offering further financial support to the airport and what form would this be likely to take, since it has been confirmed that a further loan facility is not available to the airport?
Welsh: Diolch yn fawr iawn. Cwestiwn yn Gymraeg os gaf i. O dan ba amgylchiadau y buasai Llywodraeth Cymru yn barod i gynnig cymorth ariannol i'r maes awyr ac ym mha ffurf y byddai hynny'n cael ei gymryd, gan fod y Llywodraeth eisoes wedi cyhoeddi na fyddai benthyciad arall ar gael?
English: Good morning and welcome to this meeting of the Children, Young People, and Education Committee.
Welsh: Bore da a chroeso i gyfarfod y Pwyllgor Plant, Pobl Ifanc ac Addysg.
English: I'd like to declare that my husband is employed by Swansea University.
Welsh: Ie, jest hoffwn ddatgan bod fy ngŵr yn gyflogedig gan Brifysgol Abertawe.
English: Thank you very much, Chair, and a very good morning to you, Mr Elias. You mentioned in your opening remarks that the work around maternity services is, of course, a priority for you. I've been trying to follow the development of that closely, in relation to the work of the oversight panel. But I was looking for comments about the progress that you believe has happened already. There has been progress, but, of course, there's still a long way to go. And how do you intend to try and ensure that the progress continues?
Welsh: Diolch yn fawr iawn, Cadeirydd, a bore da iawn ichi, Mr Elias. Mi sonioch chi yn eich geiriau agoriadol fod y gwaith o gwmpas gwasanaethau mamolaeth, wrth gwrs, yn flaenoriaeth ichi. Dwi wedi bod yn trio dilyn y datblygiadau'n ofalus, o ran gwaith y panel trosolwg. Gaf i ofyn am sylwadau gennych chi ar y cynnydd rydych chi'n credu sydd wedi digwydd yn barod? Mae yna gynnydd wedi bod, ond mae yna ffordd bell i fynd. A sut ydych chi'n bwriadu ceisio sicrhau bod y cynnydd yn parhau?
English: There's no need to apologise at all - these technical problems do happen from time to time. So, I was just referring to your comments in your opening statement when you noted, of course, that the response to the difficulties within the maternity services is a priority for you. I've been trying to follow developments closely. Obviously, progress has been made, according to the oversight panel, but there's still a long way to go again. I just wanted to invite your comments about where you believe we are at the moment, and what you believe your role will be in ensuring that the progress that has been made continues?
Welsh: Na, does dim angen ymddiheuro o gwbl - mae problemau technegol yn digwydd o bryd i'w gilydd. Cyfeirio wnes i at eich sylwadau chi yn eich geiriau agoriadol pan wnaethoch chi nodi, wrth gwrs, fod yr ymateb i drafferthion o fewn gwasanaethau mamolaeth yn flaenoriaeth ichi. Rydw i wedi bod yn ceisio dilyn datblygiadau'n ofalus fy hun. Mae'n amlwg bod yna gynnydd wedi ei wneud yn ôl y panel trosolwg, ond mae yna ffordd bell i fynd eto. Ac eisiau gwahodd eich sylwadau chi ydw i am le ydych chi'n meddwl rydyn ni arni, a beth ydych chi'n meddwl ydy'ch rôl chi i sicrhau bod y cynnydd sydd wedi cael ei weld yn y parhau?
English: I think you make an important point there in referring to the impact this has all had on staff, because it's not easy for staff who work in those services to have to read reports that have been quite damning about services over the years. So, can you tell us, therefore, about the work that you would like to lead on this question of increasing and improving the morale of your staff not only across maternity services, but other services where we know that morale has been very low recently?
Welsh: Dwi'n meddwl eich bod chi'n gwneud pwynt pwysig yn y fan yna wrth gyfeirio at yr effaith mae hyn i gyd wedi'i chael ar staff, achos dydy hi ddim yn hawdd i staff sy'n gweithio o fewn y gwasanaethau yna i orfod darllen adroddiadau sydd wedi bod yn ddamniol ynglŷn â gwasanaethau dros y blynyddoedd. Allwch chi sôn wrthym ni, felly, am y gwaith y byddech chi'n dymuno ei arwain ar y cwestiwn yma o gynyddu a gwella morâl eich staff, nid dim ond ar draws gwasanaethau mamolaeth, ond gwasanaethau eraill lle rydyn ni'n gwybod bod y morâl hwnnw wedi bod yn isel iawn yn y cyfnod diweddar?
English: Thank you very much, Chair. I am aware that time is passing by. I want to turn to education and training. There's a great deal of overlap with some of the questions that have already been asked, of course. First of all, in terms of commissioning education and training places, concerns have been expressed to us about the lack of transparency, perhaps. The RCN, for example, are concerned that they don't have enough input when it comes to the commissioning of places, and so on. So, I'm turning to Alex Howells in this instance. Could you explain the process of setting the numbers for the workforce that you will require in different areas, how that process takes place, and how the major stakeholders, the royal colleges and so on and other professional bodies, can feed in to those processes?
Welsh: Diolch yn fawr iawn, Cadeirydd. Dwi yn ymwybodol bod amser yn rhuthro. Dwi eisiau symud at faes addysg a hyfforddiant. Mae yna dipyn o overlap yn fan hyn ac mae yna gwpwl o gwestiynau sydd wedi cael eu gofyn yn barod. Yn gyntaf, o ran comisiynu llefydd addysg a hyfforddiant, mae pryderon wedi cael eu codi efo ni ynglŷn â, o bosib, ddiffyg tryloywder. Mae'r RCN, er enghraifft, yn poeni nad oes ganddyn nhw ddigon o fewnbwn pan ddaw at gomisiynu llefydd, ac ati. Allwch chi - ac am wn i at Alex Howells dwi'n troi yn bennaf yn fan hyn - egluro sut mae'r broses o bennu niferoedd y gweithlu rydych chi'n mynd i fod eu hangen mewn gwahanol feysydd yn digwydd, a sut mae'r prif rhanddeiliaid, y colegau brenhinol ac ati a chyrff proffesiynol eraill, yn gallu bwydo i mewn i'r prosesau hynny?
English: Thank you very much for your very comprehensive response to my first question and I think that Mike's supplementary was very useful as well. May I ask that question in a slightly different way? Mike has suggested that perhaps 20 per cent less work is done in placements, for example. What would your aim be? Give us an idea of the kind of ambition that you have in terms of increasing the capacity, either physically or through the introduction of new digital technologies, for example, in providing opportunities and experience to people in placement?
Welsh: Diolch yn fawr iawn i chi am eich ymateb cynhwysfawr iawn i'r cwestiwn cyntaf a dwi'n meddwl bod cwestiwn atodol Mike yn ddefnyddiol iawn hefyd. Os caf i ofyn y cwestiwn hwnnw mewn ffordd ychydig bach yn wahanol, mae Mike wedi awgrymu efallai 20 y cant yn llai o waith ar leoliadau, ond beth fyddai eich nod chi? Rhowch syniad inni o'r math o uchelgais sydd gennych chi o ran cynyddu'r capasiti, un ai yn gorfforol neu drwy gyflwyno technolegau digidol newydd a rhoi profiad i bobl dan hyfforddiant mewn ffordd wahanol?
English: Mike suggested 20 per cent in terms of an increase. So, how much do you think we need to increase? Is Mike close to the kind of increase that we need in the numbers coming through the system? Because somehow we do need to train more and we need to generate that capacity, or we need to bring in different ways of providing experience, or both.
Welsh: Hynny ydy, mi oedd Mike wedi awgrymu 20 y cant o gynnydd. Hynny ydy, faint ydych chi'n meddwl ydyn ni angen cynyddu? Ydy Mike yn agos ati o ran y math yna o gynnydd rydyn ni ei angen yn y nifer sy'n dod drwy'r system? Achos rhywsut rydyn ni angen hyfforddi mwy ac mae angen creu capasiti, neu mae angen dod â ffyrdd gwahanol o roi profiad i bobl, neu y ddau.
English: I'm very pleased to hear you talking about this business of not being sure that you're going to have a single full-time employee for each one that you train, and we see that with GPs, for example, how many of them choose to work part-time currently, and there is a concern that I have that we haven't perhaps understood fully how many in addition we are going to have to train for the future. I'll move on. Joyce touched in her question on this idea of collaboration between recruitment in terms of healthcare and social care. In terms of training, we talk very often about integrating care and health services. What are the opportunities in terms of integrating training for health and care, and what are the barriers to enabling that to happen? I'm sure that Sue Evans would want to come in on that as well.
Welsh: Dwi'n falch iawn o'ch clywed chi'n sôn am y busnes yma o fethu bod yn sicr eich bod chi'n mynd i gael un gweithiwr llawn amser am bob un rydych chi'n ei hyfforddi, ac rydyn ni'n gweld efo meddygon teulu, er enghraifft, faint ohonyn nhw sy'n dewis gweithio'n rhan-amser ar hyn o bryd, ac mae o'n gonsýrn gen i ein bod ni ddim cweit wedi efallai deall faint yn union yn rhagor rydyn ni'n mynd i orfod eu hyfforddi ar gyfer y dyfodol. Mi wnaf i symud ymlaen. Mi wnaeth Joyce gyffwrdd yn ei chwestiynau hi ar y syniad yma o gydweithio rhwng recriwtio gofal cymdeithasol a iechyd. O ran hyfforddi, rydyn ni'n sôn yn aml am integreiddio gwasanaethau iechyd a gofal. Beth ydy'r cyfleon o ran integreiddio hyfforddiant iechyd a gofal, a beth ydy'r rhwystrau i alluogi hynny i ddigwydd mwy? A dwi'n siŵr y buasai Sue Evans, o bosib, eisiau dod i mewn ar hyn hefyd.
English: Thank you very much for that. There is a danger here of drawing you into political issues, and that isn't my intention, but education and training isn't a one-off, of course, is it? It happens throughout a staff member's career. Are we going to fail to ensure integration and genuine training unless we have that genuine integration in terms of wages and terms and conditions for health and social care workers when you can see staff moving from one side to the other, from health to care, because they are on the same terms and conditions? Who wants to try to answer that question? Alex, you were nodding there.
Welsh: Diolch yn fawr iawn am hynna. Mae yna beryg yn fan hyn o'ch tynnu chi mewn i faterion gwleidyddol; nid dyna fy mwriad i, ond nid rhywbeth one-off ydy addysg a hyfforddiant, wrth gwrs - mae'n digwydd drwy yrfa staff. A ydyn ni'n mynd i fethu sicrhau integreiddio hyfforddiant go iawn tan mae yna integreiddio gwirioneddol o ran cyflogau a terms and conditions gweithwyr iechyd a gofal, lle rydych chi wedyn yn gallu gweld staff yn symud o un ochr - o ofal i iechyd ac yn ôl i ofal - oherwydd eu bod nhw ar yr un telerau? Pwy sydd am fentro i ateb hwnna? Alex, roeddech chi'n nodio.